
Συμμόρφωση της Διοίκησης προς τις δικαστικές αποφά¬ 
σεις, προαγωγή των δικαστών των τακτικών διοικητικών 
δικαστηρίων στο βαθμό του συμβούλου Επικρατείας 
και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

ΚΕΦΑΛΑΙΟ Α' 

ΣΥΜΜΟΡΦΩΣΗ ΤΗΣ ΔΙΟΙΚΗΣΗΣ ΠΡΟΣ 
ΤΙΣ ΔΙΚΑΣΤΙΚΕΣ ΑΠΟΦΑΣΕΙΣ 

Άρθρο 1 

Το Δημόσιο, οι οργανισμοί τοπικής αυτοδιοίκησης και 
τα λοιπά νομικά πρόσωπα δημοσίου δικαίου έχουν υπο¬ 
χρέωση να συμμορφώνονται χωρίς καθυστέρηση προς 
τις δικαστικές αποφάσεις και να προβαίνουν σε όλες τις ε¬ 
νέργειες που επιβάλλονται για την εκπλήρωση της υπο¬ 
χρέωσης αυτής και για την εκτέλεση των αποφάσεων. Δι¬ 
καστικές αποφάσεις κατά την έννοια του προηγούμενου 
εδαφίου είναι άλες οι αποφάσεις των διοικητικών, πολιτι¬ 
κών, ποινικών και ειδικών δικαστηρίων που παράγουν υ¬ 
ποχρέωση συμμόρφωσης ή είναι εκτελεστές κατά τις οι¬ 
κείες δικονομικές διατάξεις και τους όρους που κάθε α- 
πάφαση τάσσει. 

Άρθρο 2 

1. Η αρμοδιάτητα για τη λήψη των προβλεπάμενων στο 
άρθρο 3 μέτρων για τη συμμάρφωση της διοίκησης προς 
τις δικαστικές αποφάσεις ανατίθεται σε τριμελές συμβού¬ 
λιο: α) του Ανώτατου Ειδικού Δικαστηρίου, αν πρόκειται 
για αποφάσεις αυτού, β) του Συμβουλίου της Επικρατείας, 
αν πράκειται για αποφάσεις του δικαστηρίου αυτού, των 
τακτικών διοικητικών δικαστηρίων και των λοιπών ειδικών 
δικαστηρίων, γ) του Αρείου Πάγου, αν πράκειται για απο¬ 
φάσεις των πολιτικών και ποινικών δικαστηρίων άλων των 
βαθμίδων και δ) του Ελεγκτικού Συνεδρίου, αν πρόκειται 
για αποφάσεις του δικαστηρίου αυτού. 

2. Τοτριμελές συμβούλιο απαρτίζεται απάτον Πράεδρο 
του οικείου δικαστηρίου και αντιστοίχως από δύο μέλη 
του Ανώτατου Ειδικού Δικαστηρίου, δύο συμβούλουςτης 
Επικρατείας, δύο αρεοπαγίτες και δύο συμβούλους του 
Ελεγκτικού Συνεδρίου. 


3. Με εξαίρεση τις αποφάσειςτου Ανώτατου Ειδικού Δι¬ 
καστηρίου και της Ολομέλειας του οικείου ανώτατου δι¬ 
καστηρίου, στο τριμελές συμβούλιο δεν μετέχουν οι δικα¬ 
στές που εξέδωσαν την απόφαση, για την οποία κινείται η 
διαδικασία συμμόρφωσης της διοίκησης, εκτός αν είναι α¬ 
δύνατη η συγκρότησή του από άλλους δικαστές. 

Άρθρο 3 

1. Το αρμόδιο τριμελές συμβούλιο, εάν μετά απά αίτη¬ 
ση του ενδιαφερομένου διαπιστώσει καθυστέρηση, πα¬ 
ράλειψη ή άρνηση συμμόρφωσης ή πλημμελή συμμόρ¬ 
φωση προς τα κριθέντα με δικαστική απόφαση, καλείτην 
αρχή που υποχρεούται σε συμμόρφωση να εκθέσει μέσα 
σε ένα μήνα τις απόψεις της και να υποβάλει τα στοιχεία 
που έχει στη διάθεσή της. Ακολούθως, αν μετά τη σχετι¬ 
κή έρευνα, διαγνώσει ότι η καθυστέρηση, παράλειψη ή 
άρνηση συμμάρφωσης ή η πλημμελής συμμόρφωση 
προς τη δικαστική απόφαση είναι αδικαιολόγητη, καλεί 
την υπόχρεη προς συμμόρφωση αρχή να συμμορφωθεί 
προς την απόφαση μέσα σε εύλογη προθεσμία που το ί¬ 
διο ορίζει και η οποία δεν μπορεί να υπερβεί το τρίμηνο. 
Η προθεσμία αυτή, αν κατά την κρίση του συμβουλίου συ¬ 
ντρέχει σπουδαίος λάγος, μπορεί να παραταθεί μία μόνο 
φορά. 

2. Το τριμελές συμβούλιο μπορεί να ορίσει έναν δικαστή 
με βαθμά τουλάχιστον εφέτη ή αντίστοιχο, ως εντεταλμέ¬ 
νο για να διατυπώνει και αυτεπαγγέλτως γνώμη και να πα¬ 
ρέχει την αναγκαία συνδρομή, ως προς τον ενδεικνυάμε- 
νο τράπο συμμόρφωσης προς την απόφαση, στην αρχή 
που υποχρεούται σε συμμόρφωση. Η υπόχρεη προς συμ¬ 
μόρφωση διοικητική αρχή μπορεί πάντοτε να ζητεί απά 
τον εντεταλμένο δικαστή οδηγίες για τον προσήκοντα 
τράπο συμμόρφωσης προς την απόφαση. 

3. Ανη αρχή που υποχρεούται σε συμμόρφωση δεν συμ¬ 
μορφωθεί προς την απόφαση μέσα στην ταχθείσα προθε¬ 
σμία, το τριμελές συμβούλιο βεβαιώνει τη μη συμμόρφω¬ 
ση της διοίκησης προς τη δικαστική απόφαση και προσ¬ 
διορίζει ένα χρηματικό ποσό που πρέπει να καταβληθεί 
στον ενδιαφερόμενο, ως κύρωση για τη μη συμμόρφωση 
της διοίκησης προς τη δικαστική απόφαση. Κριτήρια για 
τον καθορισμό του ποσού αυτού είναι η φύση και η σημα¬ 
σία της διαφοράς για την οποία εκδόθηκε η μη εκτελού- 
μενη απάφαση, οι συνθήκες της μη συμμάρφωσης και οι 
συνέπειές της για το πράσωπο του θιγομένου, η χρονική 

της διάρκεια και ο αποτρεπτικός χαρακτήρας της κύρω¬ 
σης. Εάν μετά την επιβολή της χρηματικής κύρωσης η δι¬ 
οίκηση εξακολουθεί να μην συμμορφώνεται προς τη δι¬ 
καστική απόφαση, μπορεί μετά από επανάληψη της ορι¬ 
ζόμενης στο άρθρο αυτό διαδικασίας να επιβληθεί από το 
τριμελές συμβούλιο και νέα χρηματική κύρωση. 

4. Η απόφαση του τριμελούς συμβουλίου με την οποία 
προσδιορίζεται το χρηματικό ποσό ως κύρωση σε βάρος 
της διοίκησης εκτελείται κατάτις οικείες περί εντάλματος 
πληρωμής διατάξεις. Η είσπραξη του ποσού αυτού μπο¬ 
ρεί να επιτευχθεί και με αναγκαστική εκτέλεση κατά το 
άρθρο 4. 

5. Το ποσό καταλογίζεται στο Υπουργείο, τον οργανι¬ 
σμό τοπικής αυτοδιοίκησης ή το νομικό πρόσωπο δημο¬ 
σίου δικαίου στο οποίο υπάγεται η αρχή που δεν συμμορ¬ 
φώθηκε. Για την κάλυψη της κατά το άρθρο αυτό δαπά¬ 
νης εγγράφεται κατ’ έτος ειδική πίστωση στον κρατικό 
προϋπολογισμό και τον προϋπολογισμό των οργανισμών 
τοπικής αυτοδιοίκησης και των λοιπών νομικών προσώ¬ 
πων δημοσίου δικαίου. Σε περίπτωση που δεν έχει εγγρα- 
φεί σχετική πίστωση στον προϋπολογισμό ή η εγγεγραμ¬ 
μένη είναι ανεπαρκής ή έχει εξαντληθεί, τηρείται η κατά 
τις οικείες διατάξεις διαδικασία εγγραφής ή μεταφοράς 
πίστωσης. 

6. Σε περίπτωση καταψηφιστικής απόφασης με αντικεί¬ 
μενο χρηματική παροχή, η αίτηση της πρώτης παραγρά¬ 
φου υποβάλλεται μόνο όταν η αναγκαστική εκτέλεση που 
επιχείρησε ο δικαιούχος απέβη άκαρπη ή είναι φανερό ό¬ 
τι θα απέβαινε άκαρπη. 

7. Το τριμελές συμβούλιο συντάσσει στο τέλος κάθε έ¬ 
τους για τις εισαχθείσες σε αυτό υποθέσεις μη συμμόρ¬ 
φωσης της διοίκησης σε δικαστικές αποφάσεις ιδιαίτερο 
πρακτικό, το οποίο υποβάλλεται στον Πρωθυπουργό, τον 
Πρόεδρο της Βουλής, τον Υπουργό Δικαιοσύνης και τον 
Υπουργό Εσωτερικών, Δημόσιας Διοίκησης και Αποκέ¬ 
ντρωσης. 

8. Με προεδρικό διάταγμα, που εκδίδεται με πρόταση 
των Υπουργών Οικονομίας και Οικονομικών και Δικαιοσύ¬ 
νης, ρυθμίζεται κάθε άλλο ζήτημα που αφορά τη λειτουρ¬ 
γία του τριμελούς συμβουλίου και τον τρόπο και τη διαδι¬ 
κασία διαπίστωσης της μη συμμόρφωσης της διοίκησης, 
καθώς και επιβολής και είσπραξης του χρηματικού πο¬ 
σού. 

Άρθρο 4 

1. Η αναγκαστική εκτέλεση για να ικανοποιηθεί χρημα¬ 
τική απαίτηση κατά του Δημοσίου, των οργανισμών τοπι¬ 
κής αυτοδιοίκησης και των λοιπών Ν.Π.Δ.Δ. γίνεται με κα¬ 
τάσχεση της ιδιωτικής περιουσίας αυτών. Αποκλείεται η 
κατάσχεση απαιτήσεων που πηγάζουν από έννομη σχέση 
δημοσίου δικαίου ή απαιτήσεων χρηματικού ή μη αντικει¬ 
μένου το οποίο έχει ταχθεί για την άμεση εξυπηρέτηση ει¬ 
δικού δημόσιου σκοπού. 

2. Αναγκαστική εκτέλεση σε βάρος του Δημοσίου ή 
Ν.Π.Δ.Δ. επιτρέπεται μετά την παρέλευση εξήνταημερών 
από την επίδοση της απόφασης στον Υπουργό που είναι 
αρμόδιος για την πληρωμή ή στον εκπρόσωπο του 
Ν.Π.Δ.Δ. 

3. Κατά τα λοιπά εφαρμόζονται οι διατάξεις του όγδοου 
βιβλίου του Κώδικα Πολιτικής Δικονομίας. 

Άρθρο 5 

1. Η μη εκπλήρωση των υποχρεώσεων που προβλέπο- 


νται στο Κεφάλαιο Α'του νόμου αυτού ή η προτροπή σε 
μη εκπλήρωση συνιστά ιδιαίτερο πειθαρχικό παράπτω¬ 
μα για κάθε αρμόδιο υπάλληλο. Αν η παράλειψη συμ¬ 
μόρφωσης έγινε με σκοπό να προσπορίσει ο υπάλληλος 
στον εαυτό του ή σε άλλον παράνομο όφελος, τιμωρεί¬ 
ται με την πειθαρχική ποινή της προσωρινής ή οριστικής 
παύσης. 

2. Η άσκηση της κατά το άρθρο αυτό πειθαρχικής δίω¬ 
ξης προκαλείται και με τη διαβίβαση στο αρμόδιο πειθαρ¬ 
χικό όργανο των σχετικών στοιχείων από τον πρόεδρο 
του τριμελούς συμβουλίου, ο οποίος, στην περίπτωση αυ¬ 
τή, ενημερώνεται υποχρεωτικά για την πρόοδο της πει¬ 
θαρχικής διαδικασίας μέχρι την έκδοση της τελικής από¬ 
φασης. 

Άρθρο 6 

Οι διατάξεις του άρθρου 3 του νόμου αυτού εφαρμόζο¬ 
νται για τις εκδιδόμενες μετά την έναρξη της ισχύος του 
δικαστικές αποφάσεις. 

ΚΕΦΑΛΑΙΟ Β' 

ΠΡΟΑΓΩΓΗ ΤΩΝ ΔΙΚΑΣΤΩΝ ΤΩΝ ΤΑΚΤΙΚΩΝ 
ΔΙΟΙΚΗΤΙΚΩΝ ΔΙΚΑΣΤΗΡΙΩΝ ΣΤΟ ΒΑΘΜΟ 
ΤΟΥ ΣΥΜΒΟΥΛΟΥ ΕΠΙΚΡΑΤΕΙΑΣ 

Άρθρο 7 

Οι θέσεις των συμβούλωντης Επικρατείας καλύπτονται 
κατά το ένα πέμπτο με προαγωγή δικαστών των τακτικών 
διοικητικών δικαστηρίων, σύμφωνα με τα οριζόμενα στα 
επόμενα άρθρα. 

Άρθρο 8 

Σε σύμβουλο της Επικρατείας προάγεται, σύμφωνα με 
τα οριζόμενα στο άρθρο 10 του παρόντος, ύστερα από αί¬ 
τησή του, και εφόσον δεν συμπληρώνει το εξηκοστό δεύ¬ 
τερο έτος της ηλικίας του μέχρι την 31η Δεκεμβρίου του 
έτους κενώσεως ή συστάσεως της θέσεως, πρόεδρος ε- 
φετών διοικητικών δικαστηρίων ή εφέτης διοικητικών δι¬ 
καστηρίων με επτά έτη υπηρεσίας στο βαθμό του εφέτη. 

Άρθρο 9 

1. Η διαδικασία πλήρωσης θέσεως Συμβούλου της Επι¬ 
κράτειας με προαγωγή δικαστή των τακτικών διοικητικών 
δικαστηρίων κινείται με πρόσκληση του Υπουργού Δικαι¬ 
οσύνης, η οποία αποστέλλεται σε όλα τα διοικητικά εφε- 
τεία της χώρας και αναρτάται αμέσως από τον Γραμμα- 
τέα του κάθε Εφετείου στο οικείο δικαστικό κατάστημα. 
Για την ανάρτηση συντάσσεται έκθεση που υποβάλλεται 
στον Υπουργό Δικαιοσύνης. Με την πρόσκληση καλού¬ 
νται οι ενδιαφερόμενοι που έχουν τα νόμιμα προσόντα να 
υποβάλουν αίτηση στο Υπουργείο Δικαιοσύνης μέσα σε 
αποκλειστική προθεσμία τριάντα (30) ημερών από την ε¬ 
πομένη της αναρτήσεως της προσκλήσεως. Η πρόσκλη¬ 
ση απευθύνεται το ταχύτερο δυνατόν μετά την κένωση ή 
τη σύσταση νέων θέσεων. Ειδικά για την πλήρωση των κε¬ 
νών θέσεων που προβλέπεται ότι θα προκόψουν στις 30 
Ιουνίου κάθε έτους η πρόσκληση αποστέλλεται το αργό¬ 
τερο εντός του μηνάς Φεβρουάριου. 

2. Μετά τη λήξη της προθεσμίας της προηγούμενης πα¬ 
ραγράφου ο Υπουργός Δικαιοσύνης διαβιβάζει προς τον 
Πρόεδρο του Ανώτατου Δικαστικού Συμβουλίου της Διοι¬ 
κητικής Δικαιοσύνης σχετικό ερώτημα με τις αιτήσεις που 
υποβλήθηκαν. 

Άρθρο 10 

1. Η προαγωγή γίνεται κατ’ απόλυτη εκλογή, ύστερα α¬ 
πό σύγκριση των ουσιαστικών προσόντων των κρινομέ- 
νων. Επιλέγεται ο δικαστικός λειτουργός που συγκε¬ 
ντρώνει εξαιρετικά ουσιαστικά προσόντα, ιδίως ως προς 
το ήθος, την επιστημονική κατάρτιση, την υπηρεσιακή 
(ποιοτική και ποσοτική) απόδοση, την εργατικότητα, την ι¬ 
κανότητα διατύπωσης αποφάσεων και την κοινωνική πα¬ 
ράσταση. 

2. Ο πρόεδρος του Ανώτατου Δικαστικού Συμβουλίου 
της Διοικητικής Δικαιοσύνης ορίζει έναν αντιπρόεδρο του 
Συμβουλίου Επικρατείας ή σύμβουλο επικρατείας από τα 
μέλη αυτού ως εισηγητή, ο οποίος συντάσσει για τους 
κρινομένους αιτιολογημένη εισήγηση και την αναπτύσσει 
προφορικά κατά τη σχετική συνεδρίαση. Ο εισηγητής 
λαμβάνει υπάψη για την εκτίμηση των ουσιαστικών προ- 
σάντωντων κρινομένωντις εκθέσεις επιθεώρησης, τον α¬ 
τομικό φάκελο και κάθε άλλο πρόσφορο στοιχείο. Μπορεί 
ακόμη να σχηματίσει και προσωπική αντίληψη ως προς 
την ικανότητα των κρινομένων για την αποναμή της δικαι¬ 
οσύνης και εν γένει τα προσόντα τους. 

Άρθρο 11 

Η απόφαση του Ανώτατου Δικαστικού Συμβουλίου δια¬ 
βιβάζεται στον Υπουργά Δικαιοσύνης και στα διοικητικά 
εφετεία άπου υπηρετούν οι δικαστικοί λειτουργοί που εί¬ 
χαν υποβάλει σχετική αίτηση. Ο δικαστικάς λειτουργός 
που δεν κρίθηκε προακτέος έχει δικαίωμα να ασκήσει 
προσφυγή κατά της απάφασης στην Ολομέλεια του Συμ¬ 
βουλίου της Επικρατείας, σύμφωνα μετά οριζόμενα στις 
διατάξεις της παραγράφου 8 του άρθρου 68 του Κώδικα 
Οργανισμού Δικαστηρίων και Κατάστασης Δικαστικών 
Αειτουργών (Ν. 1756/1988), όπως ισχύουν κάθε φορά. 

Άρθρο 12 

1. Οι θέσεις των συμβούλων της Επικρατείας αυξάνο¬ 
νται ως εξής: 

α) απά 1.6.2002 κατά δύο θέσεις και ο συνολικός αριθ¬ 
μός τους ορίζεται σε σαράντα τέσσερις, 

β) από 1.6.2003 κατά δύο θέσεις και ο συνολικός αριθ¬ 
μός τους ορίζεται σε σαράντα έξι, 

γ) από 1.6.2004 κατά δύο θέσεις και ο συνολικός αριθ¬ 
μός τους ορίζεται σε σαράντα οκτώ, 

δ) απά 1.6.2005 κατά δύο θέσεις και ο συνολικός αριθ¬ 
μός τους ορίζεται σε πενήντα. 

2. Οι πιο πάνω θέσεις πληρώνονται με προαγωγή δικα¬ 
στών των τακτικών διοικητικών δικαστηρίων. Κατά την 
πρώτη πλήρωση των θέσεων αυτών δεν ισχύει η προϋπά- 
θεση της μη συμπλήρωσης ταυ εξηκοστού δεύτερου έ¬ 
τους της ηλικίας που προβλέπεται από το άρθρο 8 του νό¬ 
μου αυτού. Οι θέσεις συμβούλων της Επικρατείας, που 
κενώνονται στη συνέχεια και μέχρι να συμπληρωθεί το 
ποσοστά του ενάς πέμπτου που κατά το Σύνταγμα καλύ¬ 
πτεται με προαγωγή δικαστών των τακτικών διοικητικών 
δικαστηρίων και αντιαταιχεί σε δέκα συνολικά θέσεις, 
πληρώνονται εκ περιτροπής με προαγωγή παρέδρωντου 
Συμβουλίου της Επικρατείας και δικαστών των τακτικών 
διοικητικών δικαστηρίων. 

Άρθρο 13 

Για την προαγωγή των διοικητικών δικαστών σε συμ¬ 
βούλους επικρατείας και τη διαδικασία ενώπιον του Ανώ¬ 


τατου Δικαστικού Συμβουλίου Διοικητικής Δικαιοσύνης ε¬ 
φαρμόζονται, κατά τα λοιπά, οι διατάξεις του Κώδικα Ορ¬ 
γανισμού Δικαστηρίων και Κατάστασης Δικαστικών Αει- 
τουργών (Ν. 1756/1988, ΦΕΚ 35 Α'), όπως ισχύουν κάθε 
φορά. 

ΚΕΦΑΑΑΙΟ Γ 
ΑΟΙΠΕΣ ΔΙΑΤΑΞΕΙΣ 

Άρθρο 14 

Στο τέλος της παραγράφου 1 του άρθρου 16 του Ν. 
2472/1997 (ΦΕΚ50 Α') "Προστασία του ατόμου από την ε¬ 
πεξεργασία δεδομένων προσωπικού χαρακτήρα" προστί¬ 
θεται το εξής εδάφιο: 

"Στα μέλη της Αρχής Πραστασίας Δεδομένων Προσω¬ 
πικού Χαρακτήρα (Α.ΠΡΟ.Δ.) επιτρέπεται η άσκηση κα- 
θηκάντων μέλους διδακτικού προσωπικού Α.Ε.Ι. με καθε¬ 
στώς πλήρους ή μερικής απασχάλησης." 

Άρθρο 15 

Καθεστώς αλλοδαπών 

1. Στην αρμοδιάτητα του τριμελούς διοικητικού πρωτο¬ 
δικείου υπάγονται οι ακυρωτικές διαφορές, οι οποίες γεν- 
νώνται από την προσβολή ατομικών διοικητικών πράξεων 
που εκδίδονται κατ’ εφαρμογή της νομοθεσίας περί αλ¬ 
λοδαπών και αφορούν: 

α) Άρνηση χορηγήσεως σε αλλοδαπά θεωρήσεως εισά- 
δου στο ελληνικό έδαφος ή άρνηση παρατάσεως της ι¬ 
σχύος της. 

β) Απαγάρευση εισόδου αλλοδαπού στην Ελλάδα, 
γ) Άρνηση χορηγήσεως, άρνηση ανανεώσεως ή ανά¬ 
κληση άδειας παραμονής αλλοδαπού στην Ελλάδα. 

δ) Άρνηση χορηγήσεως, άρνηση ανανεώσεως ή ανά¬ 
κληση άδειας εργασίας αλλοδαπού. 

ε) Άρνηση χορηγήσεως, άρνηση ανανεώσεως ή ανά¬ 
κληση άδειας ασκήσεως, απά αλλοδαπά, ανεξάρτητης οι¬ 
κονομικής δραστηριάτητας. 
στ) Διοικητική απέλαση. 

ζ) Εγγραφή στον κατάλογο ανεπιθύμητων αλλοδαπών, 
η) Επαναπροώθηση αλλοδαπού στη χώρα προελεύσε- 
ως ή καταγωγής του ή σε τρίτη χώρα. 

θ) Επιβολή σε αλλοδαπό περιορισμών, αναγομένων 
στην εγκατάσταση, παραμονή σε ορισμένη περιοχή της 
χώρας, την άσκηση ορισμένου επαγγέλματος ή την υπο¬ 
χρέωση εμφανίσεώς του στις αστυνομικές αρχές. 

2. Για την εκδίκαση των διαφορών της προηγούμενης 
παραγράφου εφαρμάζονται αναλάγως οι διατάξεις των 
άρθρων 2 έως και4του Ν. 702/1977 (ΦΕΚ 112 Α'). Οι απο¬ 
φάσεις των διοικητικών πρωτοδικείων επί των εν λάγω 
διαφορών υπόκεινται σε έφεση ενώπιον του Συμβουλίου 
της Επικρατείας, εφαρμοζομένων κατά τα λοιπά των δια¬ 
τάξεων του άρθρου 5 του Ν. 702/1977. 

3. Εξακολουθούν να εκδικάζονται απά το Συμβούλιο της 
Επικρατείας οι ακυρωτικές διαφορές που γεννώνται: 

α) Από την προσβολή πράξεων, αναφερομένων στην εί¬ 
σοδο, έξοδο, κίνηση, διαμονή, εγκατάσταση και απασχό¬ 
ληση στην Ελλάδα αλλοδαπών, οι οποίες εκδίδονται κατ’ 
εφαρμογή του κοινοτικού δικαίου. 

β) Απά την προσβολή πράξεων, αναφερομένων στην α¬ 
ναγνώριση αλλοδαπού ως πρόσφυγα, υπό την έννοια της 
Συμβάσεως της Γενεύης του 1951 περίτου νομικού καθε¬ 
στώτος των προσφύγων καιτου συναφούς Πρωτοκόλλου 
της Νέας Υόρκης του 1967. 

γ) Από την προσβολή πράξεων που αφορούν την κτήση 
της ελληνικής ιθαγένειας. 

4. Οι διατάξεις των περιπτώσεων δ' και ε' της παραγρά¬ 
φου 1 του παρόντος άρθρου δεν καταλαμβάνουν τις δια¬ 
φορές, οι οποίες γεννώνται από την προσβολή πράξεων 
που αφορούν την άρνηση χορηγήσεως σε αλλοδαπά ά¬ 
δειας ασκήσεως εξαρτημένης ή ανεξάρτητης οικονομι¬ 
κής δραστηριάτητας, την άρνηση ανανεώσεως ή την ανά¬ 
κληση τέτοιας άδειας, όταν οι πράξεις αυτές δεν εκδίδο- 
νται κατ’ εφαρμογή της νομοθεσίας περί αλλοδαπών 
αλλά κατ’ εφαρμογή ειδικής νομοθεσίας, εφαρμοζομέ- 
νης και επί ημεδαπών, με την οποία η άσκηση της συγκε¬ 
κριμένης δραστηριότητας έχει υπαχθεί σε καθεστώς 
προηγούμενης άδειας. 

5. Οι διατάξεις της παραγράφου 1 του παράντος άρ¬ 
θρου καταλαμβάνουν και τις εκκρεμείς υποθέσεις. 

6. Αιτήσεις ακυρώσεως που έχουν ασκηθεί ενώπιον του 
Συμβουλίου της Επικρατείας μέχρι την έναρξη της ισχύος 
του παρόντος άρθρου αλλά δεν έχουν συζητηθεί, διαβιβά¬ 
ζονται στο κατά τόπο αρμόδιο διοικητικό πρωτοδικείο με 
πράξη του Προέδρου του οικείου δικαστικού σχηματισμού. 

Άρθρο 16 

Οι διατάξεις του νάμου αυτού ισχύουν απά τη δημοσί¬ 


ευσή του στην Εφημερίδα της Κυβερνήσεως, εκτός αν ο¬ 
ρίζεται διαφορετικά σε επί μέρους διατάξεις του. 

Παραγγέλλομε τη δημοσίευση του παράντος στην Ε¬ 
φημερίδα της Κυβερνήσεως και την εκτέλεσή του ως νά¬ 
μου του Κράτους. 

Αθήνα, 12 Νοεμβρίου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΟΙΚΟΝΟΜΙΑΣ ΕΣΩΤΕΡΙΚΩΝ, ΔΗΜΟΣΙΑΣ 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ ΚΩΝ/ΝΟΣ ΣΚΑΝΔΑΛΙΔΗΣ 

ΔΙΚΑΙΟΣΥΝΗΣ 

ΦΙΛΙΠΠΟΣ ΠΕΤΣΑΛΝΙΚΟΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 12 Νοεμβρίου 2002 

ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




